Pepernootje? royalty.nl – Roy's personal scrapbook
Reacties uitgeschakeld voor Pepernootje?
december 6th, 2014	Permalink Pioneer, Zeder se aandeel skiet op ná Pepsi-nuus | Netwerk24
Deur Hanlie Stadler 19 Julie 2019 10:34
PepsiCo wil Pioneer Foods inspan om sy verspreiding in Suid-Afrika te verbeter.
Die maatskappy se aandeel het sedert die opening van die JSE ’n hoogtepunt van R101,03 gehaal, R23,43 oftewel 30,2% méér as Donderdag se sluitingstydprys van R77,60.
Die aankondiging is voor die opening van die mark gedoen. PepsiCo bied R110 per Pioneer-aandeel aan in ’n transaksie wat sowat R23 miljard werd is. Dit sal tot die denotering van Pioneer lei.
Pioneer besit onder meer Bokomo, Sasko, Marmite, Ceres en tientalle ander eg Suid-Afrikaanse kosprodukte.
Zeder, wat 28,2% van Pioneer besit, het ook vroegoggend skerp gestyg. Die aandeel het met R1,16 oftewel 29,2% tot R5,13 opgeskiet.
Zeder het reeds onderneem om die transaksie te steun.
Aandeelhouers stem op 15 Oktober daaroor.
Teen 12:30 het Pioneer en Zeder se aandeelprys kwalik teruggesak van die oggend se hoogtepunte. Pioneer was steeds 29,9% hoër op R100,80 en Zeder 22,2% hoër op R4,85.
Meer oor: Pepsico | Zeder | Pepsi | Pioneer Foods | Kosvervaardigers | Marmite